แซมซั่น กระทิงแดงยิม

แซมซั่น กระทิงแดงยิม มีชื่อจริงว่า สมบุญ พานตะสี (ชื่อเล่น: จ่อย) เกิดเมื่อวันที่ 11 กรกฎาคม พ.ศ. 2515 ที่ อำเภอจังหาร จังหวัดร้อยเอ็ด  
แซมซั่นเคยเป็นนักมวยไทยชื่อดัง ค่าตัวเงินแสน ในชื่อ แสนเมืองน้อย ลูกเจ้าพ่อมเหศักดิ์ โดยเป็นมวยที่เดินหน้าชกบุกตะลุยตลอด ไม่มีถอยหลัง  เป็นที่ถูกใจของแฟนมวยเป็นอย่างมาก โดยชื่อ "แซมซั่น" นั้น แท้จริงแล้วไม่ใช่ชื่อ แต่เป็นฉายา โดยแฟนมวยตั้งให้สอดคล้องกับ "แรมโบ้" พงษ์ศิริ พ.ร่วมฤดี ซึ่งเป็นนักมวยที่ชกในรูปแบบเดียวกัน ที่ขณะนั้นอยู่ในช่วงปลายชีวิตของการชกมวยแล้ว การชกมวยไทยของแซมซั่นนั้น เคยผลัดกันแพ้-ชนะกับ วีระพล สหพรหม ด้วยการน็อกเพียงกันแค่ยกที่ 2 ทั้ง 2 ครั้ง, ได้ครองแชมป์แบนตั้มเวต เวทีลุมพินี, ชนะ หลักหิน วสันตสิทธิ์ ได้ครองแชมป์จูเนียร์แบนตั้มเวต เวทีราชดำเนิน, ชกกับแสนไกร ศิษย์ครูอ๊อด มากถึง 13 ครั้ง ตั้งแต่ทั้งคู่ยังชกกันอยู่ในเวทีมวยในต่างจังหวัดจนกระทั่งมาถึงกรุงเทพมหานคร แซมซั่นเป็นฝ่ายชนะไปได้ 6  ครั้ง และแพ้ 7 ครั้ง  
ในปี พ.ศ. 2537 ทาง "เสี่ยเน้า" วิรัตน์ วชิรรัตนวงศ์ ผู้จัดการให้เบนเข็มมาชกมวยสากลอาชีพ และให้ใช้ชื่อว่าแซมซั่นไปเลยตามความคุ้นเคย เพียงแค่ 4 ครั้งเท่านั้น  แซมซั่นก็ได้แชมป์โลกในรุ่นจูเนียร์แบนตั้มเวทของสหพันธ์มวยโลก (WBF) โดยชนะน็อกยก 3 นักมวยชาวออสเตรเลียไปอย่างง่ายดาย 
แม้จะเป็นเพียงแชมป์ของสถาบันที่ไม่มีได้รับการยอมรับมากเท่าไหร่ แต่แซมซั่นก็ได้สร้างประวัติศาสตร์หลายอย่างให้เกิดขึ้นกับวงการมวยไทยและวงการมวยโลก โดยสามารถป้องกันตำแหน่งไว้ได้ถึง 38 ครั้ง มากกว่านักมวยคนใด ๆ ในโลก ได้รับรางวัลต่าง ๆ มากมายจากหลายหน่วยงานในประเทศไทย นับเป็นนักมวยที่ขึ้นป้องกันตำแหน่งเดือนต่อเดือน ในแบบที่ไม่มีนักมวยคนใดทำมาก่อน แม้จะเป็นการชกในเมืองไทยเท่านั้น แต่ก็มีบรรดาผู้ให้การสนับสนุนมากมาย ไม่ว่าจะเป็น นักการเมืองท้องถิ่นหรือนักการเมืองระดับประเทศก็ตาม หรือสินค้าประเภทต่าง ๆ อย่างชนิดที่นักมวยแชมป์โลกชาวไทยในสถาบันที่มีมาตรฐานกว่ายังไม่อาจจะทำได้ และเป็นนักมวยคนหนึ่งที่ได้รับความนิยมอย่างมากจากแฟนมวย ในการชกแต่ละครั้งจะมีผู้ชมจำนวนมาก
โดยในระหว่างนี้ แซมซั่นได้มีโอกาสแสดงภาพยนตร์ด้วยเรื่องหนึ่ง เป็นภาพยนตร์ทุนต่ำ ถ่ายทำเพียง 3 วันเสร็จ เป็นชีวประวัติของแซมซั่นเอง ชื่อ "แซมซั่น เลือดอีสาน" ซึ่งไม่มีการฉายในโรงภาพยนตร์ทั่วไป แต่ออกฉายเป็นหนังเร่ในภาคอีสาน และออกเป็นวิดีโอในภายหลัง
แม้จะประสบอุบัติเหตุทางรถยนต์ในปี พ.ศ. 2541 ต้องผ่าตัดชายโครงแต่ก็ไม่เป็นอุปสรรคต่อการชกมวยของแซมซั่นเลย แซมซั่นยังคงเดินหน้าทำสถิติการชกต่อไป
แซมซั่น แขวนนวมในปี พ.ศ. 2544 หลังการแขวนนวม แซมซั่นมีทรัพย์สินไม่ต่ำกว่า 20 ล้าน ซึ่งได้มาจากการชกมวยอย่างเดียว มีบ้านราคาเป็นล้านที่กรุงเทพฯ มีรถยนต์ราคาแพงขับ และยังมีกิจการร้านอาหารที่ จังหวัดร้อยเอ็ด บ้านเกิดอีกด้วย
ชีวิตส่วนตัว แซมซั่น สมรสกับ ชารีฟดา พานตะสี ภรรยาซึ่งรับราชการเป็นตำรวจหญิง มีธิดา 1 คน
ในปลายปี พ.ศ. 2547 ในโอกาสครบ 48 ปี ของสนามมวยเวทีลุมพินี แซมซั่น ได้ชกโชว์ในแบบมวยไทยกับ "แรมโบ้" พงษ์ศิริ พ.ร่วมฤดี นักมวยต้นแบบของตนด้วย ซึ่งเรียกเสียงปรบมือฮือฮาอย่างมากจากแฟนมวยที่เข้าชม
ในช่วงเดือนกันยายน พ.ศ. 2560 มีกระแสข่าวว่าแซมซั่นเตรียมจะขึ้นชกมวยไทยกับวีระพล สหพรหม อดีตนักมวยไทยชื่อดังและอดีตแชมป์โลกรุ่นแบนตั้มเวทสองสถาบัน (WBA และ WBC)  โดยเป็นการชกแบบจริงจัง เน้นผลแพ้ชนะ ซึ่งนายณัฐเดช วชิรรัตนวงศ์ โปรโมเตอร์ศึกเพชรยินดี ได้ประกาศว่า มวยคู่นี้จะขึ้นชกกันในวันที่ 27 ธันวาคม พ.ศ. 2560 ในรายการศึกเพชรยินดี ที่เวทีราชดำเนิน ผลการชกเป็น แสนเมืองน้อย ลูกเจ้าพ่อมเหศักดิ์ เป็นฝ่ายเอาชนะคะแนนไปอย่างขาดลอย โดยไม่มีการถ่ายทอดสดทางโทรทัศน์แต่อย่างใด

**ชื่อในการชกมวยชื่ออื่น**
 แซมซั่น อีลิทยิม- แซมซั่น ดัทช์บอยยิม- แซมซั่น สามเคแบตเตอรี่- แซมซั่น โตโยต้าไทยแลนด์

**เกียรติประวัติ**
 แชมป์โลกรุ่นจูเนียร์แบนตัมเวท WBF (2537 - 2544)
** ชิง17 กันยายน 2537 ชนะน็อค ยก 3 คอลลิน เนลสัน () ที่ อีลิทสปา
** ป้องกันแชมป์ครั้งที่ 1, 6 พฤศจิกายน 2537 ชนะน็อค ยก 6 ฮิปโป กาลา () ที่ จ.เชียงราย
** ป้องกันแชมป์ครั้งที่ 2, 8 มกราคม 2538 ชนะน็อค ยก 8 โรลันโด ปัสกวา () ที่ จ.แพร่
** ป้องกันแชมป์ครั้งที่ 3, 12 มีนาคม 2538 ชนะน็อค ยก 6 แมกซิม ปูกาเชฟ () ที่ จ.พิษณุโลก
** ป้องกันแชมป์ครั้งที่ 4, 14 พฤษภาคม 2538 ชนะน็อค ยก 5 เนเน่ วูยานี () ที่ จ.ลำปาง
** ป้องกันแชมป์ครั้งที่ 5, 25 มิถุนายน 2538 ชนะน็อค ยก 5 แมสสิโม สปิเนลลี () ที่ จ.เชียงราย
** ป้องกันแชมป์ครั้งที่ 6, 27 สิงหาคม 2538 ชนะน็อค ยก 2 ฆุสโต ซูนิกา () ที่ จ.ปทุมธานี
** ป้องกันแชมป์ครั้งที่ 7, 5 พฤศจิกายน 2538 ชนะน็อค ยก 4​ ลุยส์ กุซมัน () ที่ จ.สระบุรี
** ป้องกันแชมป์ครั้งที่ 8, 22 ธันวาคม 2538 ชนะน็อค ยก 9 เทมปิโคซี่ ยีนคารา (แอฟริกาใต้) ที่ จ.สกลนคร
** ป้องกันแชมป์ครั้งที่ 9, 17 กุมภาพันธ์ 2539 ชนะน็อค ยก 7 เฆนาโร การ์​ซิอา (เม็กซิโก) ที่ จ.ชลบุรี
** ป้องกันแชมป์ครั้งที่ 10, 4 เมษายน 2539 ชนะน็อค ยก 1 ลุยส์ โซซา () ที่ จ.อุดรธานี
** ป้องกันแชมป์ครั้งที่ 11, 24 พฤษภาคม 2539 ชนะน็อค ยก 2 ริยันเต อลอสโซ (เม็กซิโก) ที่ จ.เพชรบูรณ์
** ป้องกันแชมป์ครั้งที่ 12, 11 กรกฎาคม 2539 ชนะน็อค ยก 4 ริกกี้ ซาเลส (ฟิลิปปินส์) ที่ จ.กาฬสินธุ์
** ป้องกันแชมป์ครั้งที่ 13, 23 สิงหาคม 2539 ชนะน็อค ยก 6 ดิเอโก อันดราเด (เม็กซิโก) ที่จ.สุราษฎร์ธานี
** ป้องกันแชมป์ครั้งที่ 14, 4 ตุลาคม 2539 ชนะน็อค ยก 4 เซลิเดย์ โซบรันดา (แอฟริกาใต้) ที่ จ.ร้อยเอ็ด
** ป้องกันแชมป์ครั้งที่ 15, 22 พฤศจิกายน 2539 ชนะน็อค ยก 7 อเล็กซานเดอร์ แมกนูตอฟ (รัสเซีย) ที่ จ.สุรินทร์
** ป้องกันแชมป์ครั้งที่ 16, 30 มกราคม 2540 ชนะคะแนน เจส มาคา (ฟิลิปปินส์) ที่ จ.ชุมพร
** ป้องกันแชมป์ครั้งที่ 17, 7 มีนาคม 2540 ชนะน็อค ยก 4 กรุซ การ์บาฆัล (เม็กซิโก) ที่ จ.เลย
** ป้องกันแชมป์ครั้งที่ 18, 2 พฤษภาคม 2540 ชนะน็อค ยก 4 บอง อาลอส(ฟิลิปปินส์) ที่ จ.นครราชสีมา
** ป้องกันแชมป์ครั้งที่ 19, 24 มิถุนายน 2540 ชนะน็อค ยก 6 อูโก ราฟาเอล โซโต ()  ที่ จ.ชัยภูมิ
** ป้องกันแชมป์ครั้งที่ 20, 26 กันยายน 2540 ชนะคะแนน เจส มาคา (ฟิลิปปินส์) ที่ จ.สระบุรี
** ป้องกันแชมป์ครั้งที่ 21, 21 พฤศจิกายน 2540 ชนะน็อค ยก 4 จิน ยังยุง () ที่ จ.สุโขทัย
** ป้องกันแชมป์ครั้งที่ 22, 6 กุมภาพันธ์ 2541 ชนะน็อค ยก 4 เฟลิกซ์  มาฟา (ฟิลิปปินส์) ที่ ป.กุ้งเผา รัชดา
** ป้องกันแชมป์ครั้งที่ 23, 30 กรกฎาคม 2541 ชนะน็อค ยก 7 เรย์ ลีกัส (ฟิลิปปินส์) ที่ บิ๊กฟัน รัชดา
** ป้องกันแชมป์ครั้งที่ 24, 23 ตุลาคม 2541 ชนะน็อค ยก 7 เอ็ดเวิร์ด เอสครีเบอร์ (ฟิลิปปินส์) ที่ จ.สกลนคร
** ป้องกันแชมป์ครั้งที่ 25, 5 กุมภาพันธ์ 2542 ชนะน็อค ยก 3 แอนดี้ ฮลาเจนนิโอ (ฟิลิปปินส์) ที่ จ.พัทลุง
** ป้องกันแชมป์ครั้งที่ 26, 30 เมษายน 2542 ชนะน็อค ยก 7 ดันแคน มาคูเบอเน่ (แอฟริกาใต้) ที่ จ.นครศรีธรรมราช
** ป้องกันแชมป์ครั้งที่ 27, 23 กรกฎาคม 2542 ชนะน็อค ยก 4 แพทริค ซาเบอลินี (แอฟริกาใต้) ที่ จ.ยะลา
** ป้องกันแชมป์ครั้งที่ 28, 17 กันยายน 2542 ชนะน็อค​ ยก​ 4 เอเรียล ออสเตรีย (ฟิลิปปินส์) ที่ จ.นครศรีธรรมราช
** ป้องกันแชมป์ครั้งที่ 29, 12 พฤศจิกายน 2542 ชนะน็อค ยก 5 โอเลก ไซโคลอฟ (รัสเซีย)  ที่ จ.สระบุรี
** ป้องกันแชมป์ครั้งที่ 30, 29 มกราคม 2543 ชนะน็อค ยก 1 ลี จินโฮ (เกาหลีใต้) ที่ ป.กุ้งเผา รัชดา
** ป้องกันแชมป์ครั้งที่ 31, 17 มีนาคม 2543 ชนะคะแนน โรเบอร์โต โมเรโน (ฟิลิปปินส์) ที่ จ.ร้อยเอ็ด
** ป้องกันแชมป์ครั้งที่ 32,  1 กรกฎาคม 2543 ชนะน็อค ยก 8 ราฟฟี่ ตลาดี้ (ฟิลิปปินส์) ที่ จ.นครปฐม
** ป้องกันแชมป์ครั้งที่ 33, 25 สิงหาคม 2543 ชนะน็อค ยก 4 โรเบอร์โต โมเรโน (ฟิลิปปินส์) ที่ จ.สกลนคร
** ป้องกันแชมป์ครั้งที่ 34, 3 พฤศจิกายน 2543 ชนะน็อค ยก 3 เอ็ดกา ทาฮัด (ฟิลิปปินส์) ที่ จ.ลพบุรี
** ป้องกันแชมป์ครั้งที่ 35, 29 ธันวาคม 2543 ชนะน็อค ยก 5 คิง ดีกัล จูเนียร์ (ฟิลิปปินส์) ที่ เกาะกง กัมพูชา
** ป้องกันแชมป์ครั้งที่ 36, 8 พฤษภาคม 2544 ชนะคะแนน ดิออสกาโด กาบี (ฟิลิปปินส์) ที่ จ.อุดรธานี
** ป้องกันแชมป์ครั้งที่ 37, 26 ตุลาคม 2544 ชนะคะแนน ออร์ดี ปาดิลโญ (ฟิลิปปินส์) ที่ จ.สงขลา
** ป้องกันแชมป์ครั้งที่ 38, 19 เมษายน 2545 ชนะคะแนน อัลเฟรน บูเลลา (ฟิลิปปินส์) ที่ จ.ขอนแก่น
** สละแชมป์

**อ้างอิง**
  สถิติมวยสากล boxrec.com -  รวมเทปการชกชิงแชมป์ของแซมซั่น (ดัชต์บอย) กระทิงแดงยิม
หมวดหมู่:นักมวยสากลชาวไทยจากค่ายมวยเพชรยินดีบ็อกซิ่งโปรโมชั่น
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยไทยชาวไทย
หมวดหมู่:นักมวยสากลผู้ไม่เคยแพ้ใคร
หมวดหมู่:บุคคลจากอำเภอจังหาร
หมวดหมู่:แชมป์โลก WBF
หมวดหมู่:นักมวยจากจังหวัดร้อยเอ็ด